До

Проф. Огнян Геджиков

Министър-председател на Република България

Министерски съвет

С КОПИЕ:

Д-р Илко Семерджиев

Министър на здравеопазването

Министерство на здравеопазването

СОФИЯ

**ДЕКЛАРАЦИЯ**

От общински съветници от Монтана против предложена от служебното правителство за промяна на СД на МБАЛ „Д-р Стамен Илиев“ АД - Монтана

Уважаеми проф. Герджиков,

Министър Семерджиев,

Категорично възразяваме срещу предложението на министър Семерджиев в дневния ред на предстоящото на 24.03.2017 г. извънредно Общо събрание на МБАЛ „Д-р Стамен Илиев“ АД – Монтана, да бъде включена точка 3, касаеща промяна в състава на Съвета на директорите. Съгласно писмо с Изходящ № 08-00-61/1.3.17 на МЗ в проекто-решението се предвижда Общото събрание на акционерите да замени в Съвета на директорите д-р Красимир Каменов с г-н Красимир Козовски. Убедени сме, че тази **немотивирана кадрова промяна** ще доведе до **сътресения** и **ще се отрази критично на лечебното заведение**.

Първо, **д-р Каменов е безспорен професионалист и доказан мениджър**. Цялата му медицинска кариера – от начинаещ хирург до началник на Хирургично отделение, е свързана с МБАЛ „Д-р Стамен Илиев“ АД. Той познава в детайли работата на болницата. Д-р Каменов има **енергията, познанията, капацитета, опита и мотивацията** да допринася за развитието й, защото съдбата му е трайно свързана с болницата и с града ни. Д-р Каменов се ползва с **подкрепата и доверието** на персонала и на местната общност. Той си е завоювал висок авторитет сред колегите и пациентите си благодарение на своята **компетеност, отдаденост, работохолизъм**. **Отличното му сработване с останалите членове на Съвета на директорите** е още една предпоставка за ефективната работа на болничното заведение. Всеобщо мнение е, че **д-р Каменов е ключова фигура за здравеопазването в Монтана**. Не съществуват основателни причини той да бъде отстранен от ръководството на МБАЛ „Д-р Стамен Илиев“.

Второ, номинираният за член на Съвета на директорите г-н Козовски има респектираща професионална биография. Пенсионната му възраст, липсата на медицинско образование и на каквато и да е връзка с болницата и града ни предполагат трудно вписване в екипа и загуба на време за запознаване със ситуацията, смятаме, че е неприемлив. Спуснат с парашут човек в управителното тяло на МБАЛ – Монтана, ще доведе до неговата неефективна работа. Освен това, господин премиер, вярваме в искреното Ви намерение, изразено в телевизионно интервю, да прогоните търговците от храма на медицината.

Трето, опасяваме се, че отстраняването на д-р Каменов от Съвета на директорите на МБАЛ – Монтана, **ще стане причина да загубим поредния висококвалифициран специалист**. **Нецелесъобразно е при кадровия дефицит тук да се демотивират и прогонват добрите лекари** с подобни недалновидни решения като предложеното от министър Семерджиев. Самият той казва в интервю по bTV, че "Болници, в които има прекомерно натрупване на дългове, ще бъдат освежавани от гледна точка на състава на борда на директорите си, защото трябва да постигнем финансова дисциплина”, но болницата в Монтана не сред тези доведени до фалит лечебни заведения. Напротив – тя е в добро финансово състояние, заслуга за което има СД, в който участва и д-р Каменов.

**Четвърто, категорични сме, че за да се съхрани МБАЛ „Д-р Стамен Илиев“ като водещо лечебно заведение определяща е ролята на мениджмънта и това той да разчита на подкрепата на местната власт**. Вярваме, че и държавната политика, която очетава развитието на Северозапада като свой приоритет, няма интерес да лишава хората тук от качествено здравеопазване и да ги принуждава да търсят медицински грижи в столицата или други областни центрове.

В заключение, изразяваме надеждата, че ще промените намерението си да включите в дневния ред т. 3, касаеща промяната на Съвета на директорите на МБАЛ „Д-р Стамен Илиев“ АД.

Име и фамилия Подпис: